बॉलीवुड डिजाइनर लेकर आए वेडिंग कलेक्शन
कंटेम्परेरी जूलरी, डिजाइनर ड्रेस, कलरफुल फुटवियर, ट्रेंडी पर्स...ये सभी ब्लूमिंग बर्ड सोसाइटी की ओर से लगे लाइफ स्टाइल एग्जीबिशन में दिख रहे हैं। इस साल की पहली डिजाइनर वियर एग्जीबिशन में वुमन के लिए बड़े-बड़े डिजाइनर अपने कलेक्शन लेकर आए हैं। सिहा एंजल जैसे फैशन डिजाइनर का कलेक्शन इस एग्जीबिशन में लाया गया है। मेन रोड स्थित होटल कैपिटल हिल में गुरुवार को तीन दिवसीय एग्जीबिशन का शुभारंभ महिला बाल कल्याण मंत्री लुइस मरांडी ने किया। इस एग्जीबिशन में 42 स्टॉल लगाए हैं, जिनमें दिल्ली और मुंबई के डिजाइनर्स अपने खास कलेक्शन लेकर आए हैं। एथनिक और डिजाइनर वियर में यहां ज्यादा वेराइटी लाई गई है।
ग्रे-गोल्ड के साथ पेस्टल
एग्जीबिशनमें पेस्टल कलर के फ्लोरल के साथ ही कलेक्शन में गोल्ड और ग्रे कलर खूब नजर रहे हैं। शिबोरी प्रिंट, जूट और साटन के मटेरियल के सूट पीस भी डिजाइनर कलेक्शन में क्रिएटिव अंदाज में पेश किए जा रहे हैं। डिजिटल प्रिंट और काथा वर्क भी ट्रेंड में हैं।
लाइफ स्टाइल शॉपिंग का वन स्टॉप सॉल्यूशन को शहरवासी खुलकर सेलिब्रेट करने में पीछे नहीं रहते हैं। वे भी सज-धज कर मेले में खरीदारी करते दिखे। रांचीवासी खूबसूरत लगने के साथ-साथ सोबर भी दिखना चाहते हैं। इस अंदाज में कि आप जहां भी जाएं, महफिल से जुदा दिखें। शायद इसलिए लोगों की इस नब्ज को अब एग्जीबिटर्स डिजाइनर्स भी समझने लगे हैं। जो हर फेस्टिवल से कुछ ऐसा कलेक्शन लेकर हाजिर होते हैं, जो अपने आप में यूनिक होते हैं। कुछ ऐसा ही कलेक्शन इस बार होली वेडिंग सीजन के लिए लाया गया है। लेडीज त्योहारों को ध्यान में रखते हुए यह डिजाइनर कलेक्शन आए हैं। कुर्ती विद स्कर्ट, पलाजो-कुर्ती, लहंगा पैटर्न साड़ी इस बार हिट है।
डिजाइनर्स को रांची से मिलता है अच्छा रिस्पांस, यहां के लोग फैशन में आगे
कोलकातासे आए बॉलीवुड फैशन डिजाइनर सिंकी और हनी ने बताया कि रांची में हम दूसरी बार अपने क्लेक्शन लेकर आए हैं। रांची के लोग फैशन के मामले में काफी आगे हैं। यहां फ्लोरल स्कर्ट, स्टाइलिश क्रॉप टॉप इस होली और वेडिंग सीजन के लिए सबसे ज्यादा पसंद किए जा रहे हैं। सिंकी ने बताया कि हम जैकेट से लेकर सूट और साड़ी तक में स्टाइलिश मिरर वर्क लाए हैं, जो मल्टी परपस ड्रेस हैं। इसे ब्लाउज स्कर्ट या पलाजो से भी मिसमैच कर वियर कर सकते हैं। मिरर के क्रॉप टॉप और चोली के साथ लहंगा कट के स्कर्ट लेकर फ्लोर लेंथ, डबल लेयर भी पसंद रही हैं।
महिला बाल कल्याण मंत्री डॉ. लुईस मरांडी ने साड़ियों के डिजाइन देखे अौर उनके बारे में पूछताछ भी की।
hne_Deva hin_Deva hne_Deva bho_Deva hin_Deva hin_Deva hin_Deva hin_Deva